
Rozvoj správneho úchopu - Správny úchop je „štipkovitý“ a akýkoľvek úchop, ktorý sa líši od „štipkovitého“, je nesprávny. Najlepšie je držať pero medzi ukazovákom a palcom. Pero pri tomto úchope podopiera prostredník. Spojenie prstov a ruky by malo byť v strednej polohe tak, aby vznikol dostatočný priestor pre pohyb. Ak je spojený v inej polohe, svaly sa dostávajú do kŕča. Ale ak sa môžu prsty voľne pohybovať, písanie je tak viac uvoľnené.
· Predovšetkým je potrebné dieťa už od predškolského veku viesť k uvoľňovaniu ruky – ideálne je „čmárať“ a neskôr aj kresliť na veľké plochy, najlepšie zvislé. Prstové cvičenia realizujeme s deťmi na uvoľnenie, spevnenie a zjemnenie rúk a zápästia
· Napríklad: Uvoľňovacie grafomotorické cvičenia: obkresľovanie predkreslených vĺn, predkreslené bludiská, v ktorých má dieťa jedným ťahom nájsť cestu, dokresľovanie a obkresľovanie čiar, oblúčikov, kruhov atď.
· Napríklad pred začatím písania: 
· Postupne masírujeme každý prst. 
· Ruky spojíme tak, že sa každý vystretý prst dotýka prsta druhej ruky. Niekoľkokrát za sebou silne tlačíme prsty proti sebe.
· Každú ruku roztiahnime až na doraz a potom silne stlačme ruku do päste. Opakujeme niekoľkokrát. 
· Ruky zdvihneme do výšky tváre a zľahka nimi trasieme. 
· Prsty na rukách spletieme a tlačíme z celej sily od seba. 
· Dáme ruky do päste a klepeme ich o seba niekoľkokrát (napr. podľa piesne „Buch, buch na vrátka to je rozprávka krátka...“).  Roztvoríme ruky a klepeme hranami dlaní o seba niekoľkokrát.
· Roztvoríme ruky a klepeme zápästím o seba niekoľkokrát. 
· Roztvoríme prsty a zasúvame ich medzi prsty druhej ruky niekoľkokrát. 
· Päsť pravej ruky uderí do dlane ľavej ruky a naopak niekoľkokrát. 
· Tlieskame chrbtom ruky o seba. 
· Trieme dlane o seba až do zohriatia (zakryjeme si oči teplými dlaňami), relaxácia








SPRÁVNE A NESPRÁVNE DRŽANIE PÍSACÍCH POTRIEB
[image: Správné držení – špetkový úchop]
Správne držanie – štipkovité držanie
· Palec drží, prostredník podopiera a ukazovák je položený ľahko zhora. Pre toto položenie je možné dieťa motivovať sypaním kuriatkam, čo znamená, že nasypeme zrniečka a kuriatka zobú (deti zdvíhajú ukazovák a napodobňujú zobanie kuriatok).
· K nácviku správneho držania je nevyhnutné dieťa vedome viesť už v materskej škole a ajdoma – už od chvíle, kedy prvý krát berie do ruky predmety na písanie a kreslenie a začína tak s prvým kreslením, zvyčajne medzi 2 a 4 rokom života dieťaťa.
[image: Špatné držení – křečovité držení]








Nesprávne držanie – kŕčovité držanie
· Palec i ukazováčik držia príliš kŕčovito – veľký tlak na pero, z toho dôvodu sa tiež ukazovák prehýba.
[image: Špatné držení – hrníčkový úchop]

Nesprávne držanie – hrnčekovitý úchop
· Palec drží, prstenník podpiera, prostredník s ukazovákom sú položené zhora.
[image: Špatné držení – nízké křečovité držení]
Nesprávne držanie – nízke kŕčovité držanie
· Palec a ukazovák držia veľmi kŕčovito – veľký tlak na pero, z toho dôvodu sa tiež ukazovák prehýba, pero sa drží veľmi nízko – blízko hrotu.
[image: Špatné držení – špetkový úchop s palcem]

Nesprávne držanie – štipkovité držanie s palcom
· Prostredníček podopiera, ukazovák zhora, ale palec je príliš vysunutý a ohnutý cez pero.
[image: Špatné držení – protažená hrstička]
Nesprávne držanie – pretiahnutá pästička
· Prsty sú oproti správnemu držaniu pretiahnuté, podopiera prstenník.
[image: Špatné držení – pěstičkový úchop]
Nesprávne držanie – pästičkové držanie
· Palec je ohnutý cez pero a ostaté prsty sú zovreté v päsť.
[image: Špatné držení – Hrot pera nesměřuje k rameni]



VEĽKÝ TLAK NA PÍSACIE A KRESLIACE POTREBY
[image: Přiměřený tlak na štětec]
Primeraný tlak na štetec
· Maľovanie štetcom je vhodné na uvoľnenie ruky. Správny tlak rozoznávame pri maľbe štetcom, kedy je stopa plynulá.
[image: Velký tlak na štětec]
Veľký tlak na štetec
· Keď už má dieťa ruku uvoľnenú, stále veľmi tlačí na písacie potreby. Nadmerným tlakom sa štetiny štetca ohýbajú. Na uvoľňovanie ruky a získanie primeraného tlaku je maľba štetcom najvhodnejšia.

